|  |
| --- |
| *Timski pristop pri spodbujanju sodelovalnega učenja in vrstniške učne pomoči**ŠIPK projekt, Univerza v Ljubljani, Pedagoška fakulteta* |
| **ŽIVA BITJA PO ELEKTRONSKI POŠTI** |
| **Ciljna skupina:** učenci II. triletja |
| **Cilji aktivnosti:** * učenci urijo sodelovalne spretnosti in vrstniško pomoč
* učenci razvijajo odgovornost drug do drugega
* učenci utrjujejo učno snov pri temi »Živa bitja«
 |
| **Pripomočki:** * računalnik
* elektronska pošta
* učni list A ali učni list B
 |
| **Navodilo/utemeljitev za učitelje in starše:** Aktivnost lahko poteka na daljavo, kjer učenec utrjuje uporabo elektronske pošte in ponavlja učno snov na temo »Živa bitja.«. Učenec si poišče par, nato pa si eden natisne učni list A in drugi v paru učni list B. Začne učenec z učnim listom A s tem, ko drugemu učencu v paru pošlje elektronsko sporočilo, ki vsebuje nagovor, vsebino in pozdrav ter ime in priimek, v vsebini pa zapiše odgovor na prvo vprašanje iz učnega lista. Učenec z učnim listom B pogleda, ali je odgovor pravilen ali ne, in mu v elektronskem sporočilu zapiše ovrednoten odgovor (če ni pravilen, zapiše tudi pravilnega) ter mu poleg dopiše še odgovor na njegovo 2. točko. Tako se to ponavlja, dokler ne prideta do konca. Na koncu se pogovorita o izkušnji, sodelovanju in na novo pridobljenih informacijah. Učenec izmenično prevzema vlogo učenca in učitelja, oblikuje povratno informacijo drugemu, izraža pohvalo ob pravilnih rešitvah in ob nepravilnih pojasnjuje pravilne . V primeru, da pravilne rešitve ne razume ali ne najde, naj za pomoč prosi sorojenca ali starša.  |
| **Napotek učiteljem in staršem kot za izvedbo opisane aktivnosti:** * pri izvedbi aktivnosti naj bo učenec samostojen; pomoč se mu ponudi šele, ko zanjo zaprosi.
 |
| **Navodilo za učence***:* Pri slovenščini si spoznal, kako pošiljati elektronsko pošto. Pomembno je, da vpišeš pravi elektronski naslov prejemnika, napišeš namen svojega sporočila (»Zadeva«) in nato zapišeš vsebino sporočila ter napišeš svoje ime. Pri tej vaji boš uporabljal elektronsko pošto. Izberi si prijatelja, ki mu boš poslal elektronsko pošto. Izberi si prijatelja, ki mu boš poslal elektronsko pošto. Eden od vaju bo imel učni list A, drugi pa učni list B. Delal boš v paru z učnimi listi. Reši prvo nalogo na učnem listu A in nato sošolcu pošlji odgovore prve naloge po elektronski pošti. Drugi v paru preveri, ali je odgovor pravilen, pogleda na učni list B. Povratno informacijo o tem, ali je rešitev pravilna ali ne, pošlješ sošolcu po elektronski pošti. Ko zaključita z vsemi vprašanji, se še pogovorita, kako se vama je zdelo takšno sodelovanje in učenje. *\*Oba učna lista vsebujeta tako naloge kot rešitve, vendar izmenično. Prvi rešuje lihe naloge, drugi sode.* *\*Spodaj imaš oba učna lista.*  |
| **Potek aktivnosti:**1. Izbereš si sošolca, s katerim se dogovorita, kdo bo imel učni list A in kdo bo imel učni list B.
2. Začne tisti, ki ima učni list A. Prebereš vprašanje in nato v elektronski pošti zapišeš odgovor. Pazi, da elektronsko sporočilo vsebuje vse elemente, ki si jih spoznal pri pouku. Sporočilo pošlješ sošolcu.
3. Sošolec z učnim listom B prebere elektronsko pošto. Na učnem listu pod zaporedno številko 1 pogleda odgovor. V elektronsko sporočilo napišeš, ali je odgovor pravilen ali nepravilen. Če je odgovor nepravilen, zraven zapišeš pravilnega. Poleg dodaš še odgovor na vprašanje pod naslednje številko, se pravi številko 2.
4. Učenec z učnim listom A odgovor prebere, ga ovrednoti in zraven dopiše odgovor na naslednje vprašanje na listu.
5. Tako ponavljata do konca.
6. Na koncu se pogovorita o izkušnji.
 |
| **Naloga za učence:** * Učni list A
* Učni list B
 |

|  |
| --- |
| **ŽIVA BITJA – UČNI LIST A**1. **Katere dele ima rastlina?**
2. Ker ribe ne morejo živeti na kopnem. Ribe so vodne živali, nimajo pljuč, dihajo s škrgami.
3. **Vsi metulji so bili nekoč ...**
4. Na cvetu. Cvetni listi bodo odpadli in razvil se bo plod s semeni.
5. **S čim so pokriti ptiči?**
6. Samice odlagajo v vodo jajčeca – ikre. Iz oplojenih iker se izležejo ribje mladice.
7. **Katere vrste ptic poznamo? Naštej nekatere.**
8. Jajca odlagajo pod vlažno listje, ali pa jih zakopljejo v zemljo.
9. **S čim se hrani noj?**
10. Vzrok selitev je pomanjkanje hrane in neugodne vremenske razmere.
 |

|  |
| --- |
| **ŽIVA BITJA – UČNI LIST B**1. Rastlina ima cvet, list, steblo in korenine.
2. **Zakaj verjetno ne boš našel ribe na travniku?**
3. Gosenice, saj so metuljeve ličinke. Tako kot odrasle žuželke, so tudi gosenice različne.
4. **Na katerem delu rastline bodo nastala semena?**
5. Pokriti so s perjem, sprednje ude pa imajo spremenjene v peruti z lahkimi in votlimi kostmi.
6. **Kam odlagajo jajčeca samice rib?**
7. Poznamo ptice pevke, ptice selivke, gozdne ptice, ptice ujede, vodne ptice, ptice stalnice, morske ptice ...
8. **Kam odlagajo jajca plazilci?**
9. Noj se hrani se s črvi, žuželkami in manjšimi živalmi.
10. **Kateri so vzroki selitev ptic?**
 |